als_Latn dik_Latn sag_Latn
Sot mocioni për shkarkimin e Metës. Testi i parë i votës për mazhorancën në Kuvend (Burimi: Top-Channel, www.top-channel.tv)
Sot mocioni për shkarkimin e Metës. Testi i parë i votës për mazhorancën në Kuvend
Ilir Meta ka firmosur mocionin e Partisë Demokratike për shkarkimin e tij. Kjo bën të mundur fillimin e procedurave ligjore.
Ka nisur seanca parlamentare e të enjtes, ku priten diskutime te forta mes dy kampeve te politikes shqiptare. Demokratët kanë theksuar në këtë kërkesë se Ilir Meta duhet të largohet nga posti i kryetarit të Kuvendit, për t’u hapur rrugë hetimeve.
Kërkesa e demokratëve erdhi pas akuzës së deputetit Tom Doshi, sipas të cilit, kreu i Kuvendit ka paguar një atentat ndaj tij dhe deputetit tjetër të Partisë Demokratike, Mëhill Fufi.
Gjithashtu, demokratët thonë në kërkesë se, në kushtet që Ilir Meta refuzoi ta jepte dorëheqjen, pas atij që ata e quajtën skandal, depozituan këtë mocion në Kuvend, që është edhe i pari për atë dhe mazhorancën e majtë prej një viti e gjysmë në qeverisje.
Përveç debateve që do të prodhojë në seancë kjo kërkesë, demokratët e konsiderojnë edhe si një test të votave të mazhorancës në Kuvend, për kreun e këtij institucioni, Ilir Meta.
05.03.2015
Burimi: Top-Channel
als_Latn als_Latn als_Latn als_Latn als_Latn als_Latn als_Latn unk eng_Latn